I. Zdem-d ahil asenselkiman ara teẓẓum deg uselkim-nsen :
Ahil-a d unasiw amaynut i iteddu ɣef Windows Vista d Windows XP. Akken diɣen i yettwaxdam i tsefsa Unicode kan. Tzemrem ad tarum s tsefsa Unicode am Arial Unicode MS i d-iteddun di Windows, neɣ Garamond Unicode, Times New Roman Unicode, Footlight MT Light Unicode …
II. Amek ara teẓẓum anasiw ?
1. Zdem-d afaylu "anasunic.zip" (Ẓer da),
2. Ffsi-t, ttekki snat tikkal ɣef ufaylu "setup",
3. M’ara d-tban tfelwit-a, tekki ɣef "Close".
Ayyuz ! Dayen anasiw Amaziɣ yettwaẓẓa deg uselkim-nwen !
III. Amek ara ternum anasiw Amaziɣ ɣer win i teseqdacem yakan ?
1. Ad tṛuḥem ɣer : "Control Panel (en)"
2. Ad tṛuḥem ɣer : "Regional and language options (en)"
3. Ad tṛuḥem ɣer : "Keyboards and languages" (en) neɣ "Claviers et langues" (fr)
4. Ffren tutlayt iɣer ara ternum anasiw Amaziɣ, ad tekkim ɣer tqeffalt Rrnu : Add (en) neɣ Ajouter (fr).
5. Ffren Tamazight Unicode. Tekki ɣef tqeffalt OK.
6. Tekki ɣef tqeffalt : Apply (en).
Ayyuz ! Dayen anasiw Amaziɣ yettwarna ɣer unasiw teseqdacem !
GT. Ger uselkim ɣer wayeḍ ad tafem yemgerrad cwiṭ, maca lsas-is yiwen.
IV. Amek ara tarum tamaziɣt s unasiw-a ?
M’akken ara ternum anasiw amaziɣ Tamazight Unicode i unasiw-nwen ad d-iban unasiw amecṭuḥ seg ddaw n wegdil [screen] ɣef yidis ayeffus (neɣ azelmaḍ). Am akk-a:
Amek ara tesremdem [Activate] Anasiw Amaziɣ ?
Ffren deg unasiw-a amecṭuḥ Tamazight Unicode.
Anda llan isekkilen n tmaziɣt deg unasiw ?
I wakken ad tarum isekkilen yesɛen tineqiḍin (ẓ, ṛ, ṭ, ṣ, ḍ, ḥ) s wadda akk d isekkilen yesɛan akafu s ufella (ǧ, č), tekki ɣef tqeffalt "^", syin rnu tekki ɣef usekkil iwulmen. Amedya : akken ad tarum asekkil "ḍ" : tekki ɣef "^", rnu ɣef usekkil "d". Akken ad tarum asekkil "ɣ", tekki ɣef tqeffalt "^", rnu tekki ɣef usekkil "q". Akken ad tarum asekkil "ɛ", tekki ɣef tqeffalt "^", rnu tekki ɣef usekkil "w"
ɣ —> ^ + q
ɛ —> ^ + w
ẓ —> ^ + z
ṛ —> ^ + r
ṭ —> ^ + t
ṣ —> ^ + s
ḍ —> ^ + d
ḥ —> ^ + h
č —> ^ + c
ǧ —> ^ + g
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn nus_Latn kab_Latn kab_Latn kab_Latn kab_Latn kab_Latn kab_Latn slk_Latn kab_Latn